Document ID: 32009R0047

UREDBA SVETA (ES) št. 47/2009
z dne 18. decembra 2008
o spremembi Uredbe (ES) št. 2183/2004 o razširitvi uporabe Uredbe (ES) št. 2182/2004 o medaljah in žetonih, podobnih eurokovancem, na nesodelujoče države članice
SVET EVROPSKE UNIJE JE -
ob upoštevanju Pogodbe o ustanovitvi Evropske skupnosti in zlasti člena 308 Pogodbe,
ob upoštevanju predloga Komisije,
ob upoštevanju mnenja Evropskega parlamenta,
ob upoštevanju mnenja Evropske centralne banke (1),
ob upoštevanju naslednjega:
(1)
Z Uredbo Sveta (ES) št. 2183/2004 (2) se je uporaba Uredbe Sveta (ES) št. 2182/2004 (3) razširila na države članice, ki niso sodelujoče države članice, kakor so navedene v Uredbi Sveta (ES) št. 974/98 z dne 3. maja 1998 o uvedbi eura (4).
(2)
Uredba (ES) št. 2182/2004 je bila spremenjena z Uredbo Sveta (ES) št. 46/2009 (5). Pomembno je, da v vsej Skupnosti veljajo enotna pravila glede medalj in žetonov, podobnih eurokovancem, zato je treba sprejeti potrebne predpise.
(3)
Uredbo (ES) št. 2183/2004 bi bilo zato treba ustrezno spremeniti -
SPREJEL NASLEDNJO UREDBO:
Člen 1
Člen 1 Uredbe (ES) št. 2183/2004 se nadomesti z naslednjim:
„Člen 1
Uporaba Uredbe (ES) št. 2182/2004, kakor je bila spremenjena z Uredbo (ES) št. 46/2009 (6), se razširi na države članice, ki niso sodelujoče države članice, kakor so navedene v točki (a) člena 1 Uredbe (ES) št. 974/98.
Člen 2
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 18. decembra 2008

Labels: 11
2
7
0
3
15